Diari Oficial de la Generalitat Valenciana


Sumari del DOGV 3991, del 03-05-2001 (2001/3292)

RESOLUCIÓ de 6 de març de 2001, del conseller d'Obres Públiques, Urbanisme i Transports, per la qual s'aprova definitivament la modificació puntual núm. 45 del municipi d'Orihuela.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   3991

Data del DOGV
:   03-05-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/3292


Data del document
:   06-03-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Orihuela
    * pla d'urbanisme

RESOLUCIÓ de 6 de març de 2001, del conseller d'Obres Públiques, Urbanisme i Transports, per la qual s'aprova definitivament la modificació puntual núm. 45 del municipi d'Orihuela. [2001/3292]
  
Vist l'expedient relatiu a la modificació núm. 45 del Pla General d'Ordenació Urbana d'Orihuela (Alacant), i de conformitat amb els següents:
  
Antecedents de fet
  
Primer
  
L'Ajuntament, en sessió plenària del dia 27 de juny de 2000, va acordar l'aprovació provisional de la modificació núm. 45 del Pla General d'Ordenació Urbana, després de sotmetre l'expedient a informació pública mitjançant anuncis publicats en el Diari Oficial de la Generalitat Valenciana de data 18 de maig de 2000 i en el diari La Verdad de data 24 d'abril del mateix any. Durant el període d'exposició pública no es van formular al·legacions.
  
Segon
  
La documentació està integrada per memòria informativa i justificativa i plans d'informació i d'ordenació.
  
Tercer
  
Consta en l'expedient l'informe de la Direcció General de Promoció Cultural i Patrimoni Artístic, emés el 9 de maig de 2000 en sentit favorable.
  
Quart
  
En data 24 de gener de 2001, la Comissió Territorial d'Urbanisme va acordar informar favorablement la modificació puntual núm. 45 del municipi d'Orihuela, i es proposa al conseller d'Obres Públiques, Urbanisme i Transports la seua aprovació definitiva.
  
Fonaments de dret
  
Primer
  
La tramitació efectuada per l'Ajuntament resulta d'acord amb el que preveu l'article 38 per remissió a aquest de l'article 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
L'objecte de l'expedient de modificació és la descatalogació de l'edifici corresponent a l'església parroquial de S. Bartolomé, situat entre els carrers Majors i de José Ricarte, en la partida de S. Bartolomé, del terme municipal d'Orihuela.
  
La justificació de la descatalogació està que la citada parròquia ja no existeix, pel fet que per les males condicions constructives i de salubritat en què es trobava, es va informar la seua ruïna i es va procedir a l'actuació urgent de la Junta Parroquial i s'ordena el seu derrocament. La seua reconstrucció es considera improcedent, i en qualsevol cas, tampoc hi ha planimetria ni una altra documentació que ho permeta
  
Així mateix es procedeix a modificar les alineacions contingudes en els plans de zonificació, alçàries i catàleg, a fi d'adaptar-les al seu entorn i procedir a l'execució d'un edifici de nova planta, per al mateix ús, la volumetria dels quals recorde a l'antiga construcció.
  
Tercer
  
La documentació aportada s'estima, en línies generals, completa, atenent a fi de la modificació, a l'efecte del compliment de l'article 27 de la citada Llei Reguladora de l'Activitat Urbanística.
  
Quart
  
A causa de la inexistència de l'edifici objecte del present expedient i la innecesarietat i la impossibilitat de la seua reconstrucció, les determinacions contingudes en la modificació es consideren correctes des del punt de vista de les exigències de la Política Urbanística i Territorial de la Generalitat Valenciana i no es troben en contradicció amb les disposicions legals d'aplicació, en els termes establits en l'article 40 de la Llei Reguladora de l'Activitat Urbanística.
  
Cinqué
  
El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, i, per tant, de les modificacions d'aquests, de conformitat amb el que estableix l'article 39 de la LRAU, en relació amb l'article 6,D del Decret 77/1196, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de general i pertinent aplicació, resolc:
  
1. Informar favorablement la modificació puntual núm. 45 del municipi d'Orihuela.
  
2. Aprovar definitivament la modificació puntual núm. 45 del municipi d'Orihuela.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjuí que puga exercitar qualsevol altre recurs que s'estime oportú.
  
València, 6 de març de 2001.- El conseller d'Obres Públiques, Urbanisme i Transports: José Ramón García Antón.